CELEX: E2005P0003
Language: da
Date: 2005-04-12 00:00:00
Title: Sag anlagt den 12. april 2005 af EFTA-Tilsynsmyndigheden mod Kongeriget Norge (Sag E-3/05)

30.6.2005   
            
            
               DA
            
            
               Den Europæiske Unions Tidende
            
            
               C 159/28
            
         Sag anlagt den 12. april 2005 af EFTA-Tilsynsmyndigheden mod Kongeriget Norge
   (Sag E-3/05)
   (2005/C 159/10)
   Den 12. april 2005 anlagdes der sag mod Kongeriget Norge ved EFTA-Domstolen af EFTA-Tilsynsmyndigheden, repræsenteret ved Niels Fenger og Arne Torsten Andersen som befuldmægtigede for EFTA-Tilsynsmyndigheden, Rue Belliard 35, B-1040 Bruxelles.
   Sagsøger nedlægger påstand om, at Domstolen skal
   
               1.
            
            
               erklære, at Kongeriget Norge ved anvendelse af krav om bopæl i Finnmarken eller syv nærmere specificerede kommuner i distriktet Troms som betingelse for tildeling af Finnmarkens børnetilskud, ikke har opfyldt sine forpligtelser i henhold til artikel 73 i den retsakt, der henvises til i pkt. 1 i bilag VI til EØS-aftalen (Rådets forordning EØF nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet), som er tilpasset EØS-aftalen ved protokol 1 hertil, eller subsidiært
               erklære, at Kongeriget Norge ved anvendelse af ovennævnte bopælskrav ikke har opfyldt sine forpligtelser i henhold til artikel 7, stk. 2, i den retsakt, der henvises til i pkt. 2 i bilag V (Rådets forordning EØF nr. 1612/68 af 15. oktober 1968 om arbejdskraftens frie bevægelighed inden for Fællesskabet) som er tilpasset EØS-aftalen ved protokol nr. 1 hertil, og
            
         
               2.
            
            
               pålægge Kongeriget Norge at betale sagens omkostninger.
            
         Juridiske og faktiske omstændigheder samt søgsmålsgrunde:
   
               —
            
            
               Sagen vedrører et regionalt tilskud til den norske børnefamilieydelse, der tildeles personer med ansvar for børn med bopæl i det omhandlede område.
            
         
               —
            
            
               Ifølge den norske lov skal tilskudsmodtager have bopæl i det omhandlede område med sit barn. Tilskuddet afhænger ikke af tilskudsmodtagers arbejdssted.
            
         
               —
            
            
               Artikel 29 i EØS-aftalen indeholder bestemmelser om samordning af de sociale sikringsordninger for at sikre den frie bevægelighed for arbejdstagere og selvstændige erhvervsdrivende i EØS.
            
         
               —
            
            
               Artikel 73 i forordning 1408/71 bestemmer, at en arbejdstager eller en selvstændig erhvervsdrivende, der er omfattet af lovgivningen i en EØS-stat og har bopæl i en anden EØS-stat, er berettiget til at modtage de familieydelser, der indrømmes af førstnævnte EØS-stat, som om han var bosat i denne.
            
         
               —
            
            
               I artikel 7, stk. 2, i forordning 1612/68 hedder det, at vandrende arbejdstagere nyder samme sociale og skattemæssige fordele som indenlandske arbejdstagere.